**Pakkeliste for haik**

Dersom det er meldt regn må alt utstyr pakkes vanntett slik at klær, sovepose og mat ikke blir vått underveis. Husk at selv om det er varmt og fint på dagtid, så blir det kaldt utover på kvelden. Det er derfor viktig å ha med varme klær.   
Pakk i sekk som er god å bære på ryggen.

* Sovepose og liggeunderlag (+ lakenpose hvis soveposen ikke går ned til under null grader)
* Ulltrøye, stillongs, sokker, undertøy
* Tykk ullgenser eller dunjakke
* Lue, votter
* Sitteunderlag
* To nistepakker til frokost og lunsj lørdag. Du må gjerne pakke med noe ekstra utenom disse nistepakkene. Det smaker alltid ekstra godt med mat når du er ute.
* Pølser eller hamburger + brød etter hva den enkelte liker best. Vi griller fredag kveld. Ta gjerne med grillpinne hvis du har.
* Drikke - eksempelvis drikkeflaske med kaldt vann og termos med varmt vann til kakao/te
* Toalettsaker (deodorant, tannkost, tannkrem, hårbørste, medisin hvis du trenger)
* Solbriller, solkrem
* Lommelykt /hodelykt
* Speiderkniv
* Tallerken, kopp, gaffel, kniv, skje
* Dopapir (trenger ikke hele rullen)
* Allværsbukse /regnbukse + vindtett allværsjakke (hvis ikke du går med den)

**Ta på deg:**   
Kle deg etter vær og vind

* Ullsokker og gode fjellstøvler /tursko som tåler litt regn
* Turbukse/treningsbukse (ikke dongeribukse)
* Ulltrøye /tskjorte i ull.
* Allværsjakke /regnjakke
* Speiderskjerf